kardosdrur/scandi-wiki huggingface dataset:
Guido Westerwelle

Guido Westerwelle (født 27. december 1961 i Bad Honnef, Nordrhein-Westfalen, Tyskland, død 18. marts 2016 i Köln, Nordrhein-Westfalen) var en tysk politiker fra det liberale parti FDP. Fra 2009 til 2013 var han Tysklands udenrigsminister.

Westerwelle har en doktorgrad i jura og arbejdede som advokat i Bonn fra 1991 til 1996, hvor han blev valgt til Bundestag. Han var i sine unge år med til at grundlægge FDP's ungdomsorganisation, Junge Liberale, som han var formand for fra 1983 til 1988. Efter at have været medlem af FDP's ledelse blev siden 1988 blev han partiets generalsekretær i 1994 og partiformand i 2001. Ved forbundsdagsvalget i 2002 blev han FDP's kanslerkandidat – den første og hidtil eneste, partiet har haft af slagsen. Fra maj 2006 var han formand for FDP's gruppe i Bundestag. 

Efter Forbundsdagsvalget 2009 blev han udenrigsminister og vicekansler under regeringen Angela Merkel II. I maj 2011 efterfulgte ham Philipp Rösler som vicekansler og partiformand.

Ved Forbundsdagsvalget 2013 kom FDP ikke over spærregrænsen, og så er partiet ikke mere repræsenteret i parlamentet og regeringen. Den 17. december 2013 blev Westerwelle efterfulgt af Frank-Walter Steinmeier fra SPD som udenrigsminister under regeringen Angela Merkel III.

Privat levede Westerwelle i et registreret partnerskab med forretingsmanden Michael Mronz. I juni 2014 blev han diagnosticeret med akut myeloid leukæmi og døde af sygdommen i marts 2016, 54 år gammel.

Eksterne henvisninger 

 Guido Westerwelles personlige hjemmeside
 Biografi ved Forbundsdagen 

Udenrigsministre fra Tyskland
Personer fra Nordrhein-Westfalen
Politikere fra FDP
Medlemmer af Forbundsdagen
Holbæk Mega Center

Holbæk Mega Center er et indkøbscenter med 39 store butikker, fortrinsvis med særligt pladskrævende varegrupper.

Centret er placeret i den sydvestlige udkant af Holbæk. De varegrupper der forhandles er bl.a. isenkram, gaveartikler, elektronik, hårde hvidevarer, tæpper, møbler, autoudstyr, haveartikler, byggematerialer, osv. Der er dog også mulighed for indkøb af dagligvarer, tøj, sko, legetøj, jagtudstyr, o.lign.

Holbæk Mega Center ligger lige ud til Holbækmotorvejen, ca. 40 minutters kørsel fra København. Centret er tidligere af Politikens læsere blevet kåret som Danmarks værste øjebæ.

Reference 

Indkøbscentre i Danmark
Mega Center
Legion Condor

Legion Condor var en tysk ekspeditionsstyrke, som bestod af enheder fra alle grene af det tyske militær (luftvåben, panser, efterretningstjeneste, transportenheder, marine- og uddannelsesenheder), som blev sat ind i Den Spanske Borgerkrig på nationalisternes side. Legionen, som formelt set var et Luftwaffe-korps, er blevet berygtet for angrebet på Guernica.

Den 27. april 1937 angreb Legion Condor baskernes hellige by Guernica med granater og brandbomber. Efter få timer var byen 70 pct. ødelagt og op mod 2.000 mennesker var dræbt. Bombningen medførte stærke internationale reaktioner og fik Pablo Picasso til at male sit berømte maleri, Guernica. Bombningen var første gang, man i praksis afprøvede tæppebombning, hvor man bruger et stort antal bomber enten for at ødelægge materiel eller for at demoralisere befolkningen. 

Legion Condor bistod nationalisterne under Franco gennem hele borgerkrigen. Da den begyndte befandt stort set alle de tropper, som var loyale mod Franco, sig i Spansk Marokko. I første omgang bidrog Nazi-Tyskland med tre Ju 52-fly til at transportere tropperne til det spanske fastland. Da borgerkrigens stillinger begyndte at låse sig fast i oktober 1936 og republikanerne begyndte at gå frem på flere frontafsnit, besluttede den tyske regering at forstærke hjælpen til Franco. Den 16. november ankom de første tyske soldater til Sevilla. Under Winteroperation Rügen blev et Luftwaffe-korps på ca. 4.500 mand udstationeret i Spanien. Alle tyske styrker i Spanien blev indlemmet i korpset, som fik navnet Legion Condor. Personel fra Luftwaffe udgjorde det største kontingent.

6. november fik generalmajor Hugo Sperrle kommandoen over legionen, som var under Francos overkommando.

Da legionen var størst, bestod den af 5.600 mand, men på grund af store udskiftninger var et sted mellem 15.000 og 20.000 mand i legionens tjeneste i løbet af krigen.

Struktur (pr. november 1936) 
 Befalingshavende: Generalmajor Hugo Sperrle
 S/88: Generalstab
Luftbårne enheder – i alt 136 fly:
 J/88: Jagergruppe med fire eskadriller He 51-fly (48 fly)
 K/88: Bombergruppe med fire eskadriller Ju 52-fly (48 fly)
 A/88: Fire opklaringseskadriller:
 tre langdistance opklaringseskadriller med He 70-fly (18 fly)
 en næropklaringseskadrille med He 45-fly (6 fly)
 AS/88: Maritim opklaringsgruppe med to eskadriller:
 en eskadrille med He 59-fly (10 fly)
 en eskadrille med He 60-fly (6 fly)
På jorden:
 LN/88: Flykommunikationsbataljon med to kompagnier.
 F/88: Antiluftbataljoner med seks batterier:
 fire batterier med 8,8-cm-FlaK (16 stk.)
 to batterier med 2,0-cm-Flak (20 stk.)
 P/88: to Luftwaffe-vedligeholdelseskompagnier

Vigtige personer i Legion Condor 
 Werner Mölders
 Adolf Galland
 Johannes Trautloft
 Heinz Trettner
 Wolfram Freiherr von Richthofen
 Hajo Herrmann
 Oskar Dirlewanger
 Hugo Sperrle
 Hermann Aldinger
 Hans-Ulrich Rudel

Eksterne henvisninger 

www.dhm.de/ Die Legion Condor

Luftwaffe
Donald Sutherland

Donald Sutherland (født 17. juli 1935) er en canadisk skuespiller.

Biografi 
Donald Sutherland blev født i 1935 i den canadiske by Saint John beliggende i provinsen New Brunswick. Som ung rejste Sutherland i 1956 til London for at tage en skuespilleruddannelse ved London Academy of Music and Dramatic Art.

Hans filmdebut var i den italiensk skrækfilm, Il Castello dei Morti Vivi fra 1964.

Under Vietnamkrigen var han stærkt politisk engageret; som nær ven til Jane Fonda var han en af de ledende kræfter indenfor hendes antikrigsbevægelse.

Han er far til Kiefer Sutherland.

Filmografi 

 1964	Il Castello dei Morti Vivi
 1965	Dr. Terror
 1965	Dø! Dø! Min elskede!
 1965	Fremmed ubåd jages
 1966	Lov hende hvad som helst
 1967	Det Beskidte Dusin (The Dirty Dozen)
 1968	Sebastian og alle hans piger
 1968	Erotisk mellemspil
 1968	Gangsterreden
 1968	Joanna
 1968	Kong Ødipus
 1970	M*A*S*H
 1970	Kellys helte
 1971 	Klute
 1970	Begynd bare revolutionen uden mig
 1971 Johnny Got His Gun
 1971	Småmord
 1973 Diamant-pigen
 1973	Fræk som fanden
 1973	Rødt Chok (Dont Look Now)
 1974	S.P.Y.S – to spøjse spioner
 1974	Indian Killer
 1975	Katastrofenatten (The Day Of The Locust)
 1976	Casanova
 1976	1900
 1977	Forsvundet
 1977	Kentuckykliken
 1977	Ørnen er landet
 1978	Stjålne kroppe
 1978	Deltakliken
 1979 	Bjørneøen
 1979	Sikken et overtræk
 1980	Det første store togrøveri
 1980	Mord på beregning
 1980	Blodets bånd
 1980	En ganske almindelig familie
 1981	Nålens øje
 1981	Et nyt liv
 1983	Max Dugan gør livet lettere
 1984	Crackers
 1984	Forsinket alibi
 1985	Vi Vandt Amerika (Revolution)
 1986	Oviri
 1987	Problemet med spioner
 1987	Rosenkrans mordene
 1989	Bag Lås Og Slå (Lock Up)
 1989	En tør hvid årstid
 1990	Flammehav
 1991	Mørke bag jerntæppet
 1991	JFK
 1992	Buffy – Vampyrernes Skræk
 1992	Ulvens skygge
 1993	Six Degrees Of Separation
 1993	Benefit of the Doubt
 1993	En ukendt ven
 1994	Afsløring (Disclosure)
 1994	Puppet Masters
 1995	Outbreak
 1996	A time to kill
 1996	Hollow Point
 1997	Face of a Killer
 1997	Præsidentens mand
 1998	Fallen
 1998	Free Money
 1998	Without Limits
 1999	Instinct
 1999	Bag Masken (Behind The Mask)
 1999	Virus
 2000	Space Cowboys
 2000	Kunsten At Trække Sig Tilbage Som Lejemorder (Panic)
 2001	Final Fantasy
 2001	The Art of War
 2001	Big Shots Funeral
 2002	Uprising
 2003	The Italian Job
 2003	Baltic Storm
 2003	Tilbage til Cold Mountain
 2004	Salem's Lot
 2005	An American Haunting
 2005	Fierce People
 2005	Ask The Dust
 2005	Stolthed og fordom
 2005 Human Trafficking
 2006	Land Of The Blind
 2007	Reign Over Me
 2008	Fool's Gold
 2011 The Mechanic
 2012 Sofia
 2012 The Hunger Games
 2013 The Hunger Games: Catching Fire
 2014 The Hunger Games: Mockingjay - Del 1
 2015 The Hunger Games: Mockingjay - Del 2
 2017 Vores livs ferie
 2019 Ad Astra

Eksterne henvisninger 

 

Skuespillere fra Canada
Bonnier

Bonnier AB (også kendt som Bonniers eller Bonnier Group) er en privatejet svensk mediekoncern, der består af i alt 150 selskaber, som opererer i 21 lande, hovedsagligt i det nordlige Europa. Selskabet blev grundlagt af Gerhard Bonnier i København i 1804. Den første udgivelse var bogen "Underfulde og sandfærdige kriminalhistorier". Senere flyttede Gerhard Bonniers sønner til Sverige og koncernens hovedsæde er i dag placeret i Stockholm.

Aktiviteterne i dag omfatter blandt andet de danske magasinforlag Bonnier Publications A/S og Forlaget Benjamin, Dagbladet Børsen (fra 2017 kun 50,1%), Bogklubben 12 Bøger og Tv kanalen Canal9. Frem til 2007 ejede Bonnier også bogforlagene Carlsen og Lindhardt & Ringhof, og frem til 2002 tillige Børsens Nyhedsmagasin.
Fra 2020 har Bonnier igen et forlag i Danmark, nemlig det nyoprettede Gutkind.

I Sverige ejes Albert Bonniers förlag samt Wahlström & Widstrand, filmproducenten Svensk Filmindustri, aviserne Dagens Nyheter, Expressen, Sydsvenska Dagbladet, Göteborgs-Tidningen og Dagens Industri, ligesom Bonnier ejer en del af TV4. I Norge ejes Cappelens forlag. I Finland ejes Tammi. På det tyske marked er Bonnier markedsledende indenfor børnebøger. Derudover har Bonnier selskaber i Storbritannien, Frankrig, Australien og USA.

Selskabet ledes af omkring 75 familiemedlemmer, deriblandt 7. generation. Koncernen beskæftiger 9.641 ansatte derudover kommer en række eksterne outsourcet afdelinger. Heriblandt Salgsafdelinger. I 2006 omsatte Bonnier for 20,2 mia. SEK.

Se også 
 Bonnier Publications A/S

Referencer

Eksterne henvisninger 
 Bonniers hjemmeside
 Sune de Souza Schmidt-Madsen, Bonnier Forlagene i Danmark – en forlagskrønike, Lindhardt & Ringhof. Findes i PDF-format her .
 Hans Hertel, "Boghandler Bonnier og medierevolutionen i Købmagergade", Politiken, 23. marts 2004.

 
Forlag fra Sverige
Etableret i 1804
Aabenraa Statsskole

Aabenraa Statsskole, grundlagt 1920, er et gymnasium i Aabenraa.

Skolen havde i årene 1920-1925 en afviklingsafdeling for den tyske realskole. I 1986 overgik driften af skolen til Sønderjyllands Amt, og skolen skiftede navn til Aabenraa Gymnasium og HF. Skolen blev selvejende med udgangen af 2006, og fik ved den lejlighed sit historiske navn tilbage. Skolen er gentagne gange blevet om- og tilbygget (1959-60, 1979-80, 1997, 2002, 2011-15,2018-2020). Skolen har p.t. ca. 700 elever og 74 undervisere.

Rektorer 
 1920–1941: I. Mogensen (1871-1954)
 1941–1975: Georg Buchreitz (1905-1985)
 1975–2001: Eva Nielsen (1937-)
 2001– 2015: Ole Daneved (1953-)
 2015 – : Lone Mailandt-Poulsen (1970-)

Kendte studenter 
 1924: Helge Kjærulff-Schmidt, skuespiller
 1942: Bo Bojesen, bladtegner
 1960: Ib Kunøe, finansmand og billedkunstner
 1964: Christian Kock, professor i retorik
 1965: Leif Beck Fallesen, journalist og chefredaktør
 1966: Jens Peter Bonde, politiker
 1980: Jette Waldinger-Thiering, politiker
 1983: Eva Kjer Hansen, politiker
 1983: Jens Albinus, skuespiller
 1986: Luna Christofi, journalist
 1992: Ole Birk Olesen, politiker
 1992: Rikke Frost, industriel designer
 2005: Lotte Rod, politiker

Eksterne henvisninger 
 Aabenraa Statsskoles hjemmeside

Gymnasier i Danmark
Statsskole
Etableret i 1920
Uddannelsesinstitutioner i Sønderjylland (i Danmark)
Henrik Svane

Henrik Svane (født 8. februar 1947 i Aarhus) er cand.phil. og tidligere medlem af Folketinget for Det Radikale Venstre i Nordjyllands Amtskreds.

Henrik Svane blev student fra Tønder Statsskole i 1966 og tog senere en kandidatgrad i musikvidenskab fra Aarhus Universitet i 1976. Han arbejdede som højskolelærer ved Danebod Højskole fra 1976 til 1983. Året efter blev han forstander for Den Sønderjyske Højskole for musik og teater, hvor han var frem til 1991. Han fungerede som leder af Dansk Flygtningehjælp i Nordjylland fra 1991 til 1994. Han var 2001-03 rektor for Det Jyske Musikkonservatorium i Aarhus. Derudover har han arbejdet freelance indenfor bl.a. kordirektion og -instruktion.

Han var opstillet til Folketinget i Aalborg Nordkredsen fra 1994 og blev midlertidigt medlem i flere perioder, første gang 6.-12. februar 1996, senere 13. marts 1997-11. marts 1998 og igen fra 31. marts 1998 frem til folketingsvalget 20. november 2001. Han var stedfortræder for Marianne Jelved, der var økonomiminister. I Folketinget var Svane sit partis kultur- og kirkeordfører samt flygtninge- og indvandrerpolitisk ordfører.

Kilde 
 Folketingets biografi om Henrik Svane

Folketingsmedlemmer i 1990'erne
Folketingsmedlemmer i 2000'erne
Tidligere folketingsmedlemmer fra Det Radikale Venstre
Personer fra Aarhus
Skolefolk fra Danmark
Folkehøjskoleforstandere fra Danmark
Personer i Kraks Blå Bog
Niels Grubbe

Nils eller Niels Grubbe er navnet på flere personer:

 Niels Grubbe til Alslevgård (død omkring 1503) – dansk godsejer
 Niels Grubbe til Lystrup (1510-1557) – dansk godsejer
 Niels Grubbe (højesteretsdommer) (født 1946) – dansk tidligere højesteretsdommer
Tracheostomi

Tracheostomi eller tracheotomi er en betegnelse for en procedure, hvor man laver et hul på halsen ind til luftrøret (trachea). 

Den første beskrevne tracheostomi menes at være et egyptisk relief fra ca. 3000 f.Kr., hvor en siddende mand retter et instrument mod halsen på en knælende mand. Tracheostomi er også beskrevet i Indien omkring 3000 f.Kr. Teknikken har været beskrevet gennem de følgende årtusinder af bl.a. Galen. 

I moderne medicin er F. Trendelenburg (1848-1924) den første til at beskrive en generel anæstesi med en tracheostomi i 1869. Denne var dog først og fremmest placeret for at undgå blødning i luftvejene i forbindelse med en operation på struben. Brugen af tracheostomi blev øget med begyndelsen på intensiv terapi efter polioepidemien i København 1952.

Kirurgiske behandlinger
Netværkskabel

Et netværkskabel er et kabel, der forbinder en Switch/Hub/Router/ADSL-forbindelse/T1-forbindelse m.m. med en computer. 

Der findes også krydsede netværkskabler, der tillader forbindelse mellem 2 computere uden brug af et "hotspot" (samlingspunkt – fx switch). De krydsede kabler er dog efterhånden blevet skiftet ud med USB-stik, der fungerer på samme måde. De lige igennem (straight through) netværkskabler er stadig en stor del af netværk i dag, men bliver ofte erstattet af trådløst internet.

Der står "RJ-45" på ledningen med punktskrift, hvis man skulle blive i tvivl.

Når man arbejder med netværkskabler, skal man være opmærksom på at de skal behandles mere varsomt end et normalt strømførende kabel (2-3 ledninger i kablet). Dette er fordi at der findes et flertal (8) af mindre ledninger i selve kablet, der ikke så let er beskyttet mod skarpe knæk og hårdhændet behandling.

Eksterne henvisninger 

Netudstyr
Forstbotanisk Have (Aarhus)

{
    "type": "ExternalData",
    "service": "geoshape",
    "ids": "Q12312046",
    "properties": {
      "fill": "#07c63e", "title": "Forstbotanisk Have", "fill-opacity": 0.4
    }
}

Forstbotanisk Have (eller Forsthaven) fra 1923 blev anlagt i Aarhus på en del af Skovridergårdens jord under ledelse af den daværende skovrider Niels Jørgen Bang. I området var der tidligere tørvegrave. Den ligger bag Marselisborg Slot og vest for Mindeparken med indgang fra Skovridervej.

Som navnet antyder, er haven er et skovplantearboret. Den dækker 5 ha med over 900 forskellige træer og buske fra alle egne af verden, bl.a. Syrien, Kaukasus, det nordøstlige USA, Californien og Kina. Blandt andet findes et mammuttræ på 31 meters højde. Desuden er haven præget af gamle ege- og bøgetræer, som stod på stedet, inden det blev omdannet til forsthave.

I dag består haven af tætte bevoksninger afvekslende med åbne, overdrevsagtige partier. Der er en stendal og et mosestykke, men også flere damme og en kæmpehøj. Til erstatning for væltede, syge og udlevede træer planter man stadigvæk nye eksemplarer af interessante arter. Planterne bliver kun beskåret, hvis praktiske hensyn gør det nødvendigt, og sigtet er at kunne vise planterne i deres naturlige vækstform.

Der er offentlig og gratis adgang til haven på alle tider af døgnet, og det er tilladt at færdes overalt, hvis man er til fods. Det er dog ikke tilladt at indsamle plantedele i haven og det frarådes at opholde sig her i kraftigt blæsevejr, da her er mange aldrende træer.

Galleri

Litteratur 
 Aarhus Kommune: På tur i Forstbotanisk Have, 2005.

Referencer

Eksterne links 

 Aarhus Kommunes Naturforvaltning: På tur i Forstbotanisk Have 
 Vandretursfolder fra Aarhus Kommune
 Billedserie fra Forstbotanisk Have, optaget af Palle Finn Jensen 

Arboreter
Haveanlæg i Aarhus
Parker i Aarhus
Rajiv Gandhi

Rajiv Gandhi (født 20. august 1944 i Bombay, død (myrdet) 21. maj 1991 i Sriperumbudur, Tamil Nadu) var en indisk politiker, der var Indiens premierminister fra 1984 til 1989.

Rajiv Gandhi var søn af Indira Gandhi. Han overgik til katolicismen i forbindelse med giftermålet med Sonia Gandhi i 1969. De fik to børn: sønnen Rahul Gandhi (1970) og datteren Priyanka Gandhi (1972). Rajiv Gandhi blev dræbt af en kvindelig selvmordsbomber, D.T. Rajaratnam, en tamilsk separatist fra Sri Lanka i 1991.

Kildeangivelser

Eksterne henvisninger 

Personer fra Indien
Indiens premierministre
Politikere fra Indien
Personer dræbt i attentat
Personer fra Mumbai
Robert Venturi

Robert Venturi (født 25. juni 1925 - 18. september 2018) var en amerikansk arkitekt.

En af Venturis mest kendte bygninger er huset han i 1965 tegnede til sin mor, Chestnut Hill House, også kaldet for Vanna Venturi House, Philadelphia, Pennsylvania.

Han er også antimodernist og er blevet kendt for at have ændret Ludwig Mies van der Rohes udtryk Less is more, "mindre er mere" til Less is a bore, "mindre er kedelig".

Eksterne henvisninger 

Arkitekter fra USA
Postmodernistiske arkitekter
Personer fra Philadelphia
Faglitterære forfattere fra USA
Ansatte ved University of Pennsylvania
My Beautiful Laundrette

Mit smukke vaskeri (eng: My Beautiful Laundrette) er en britisk film fra 1985, skrevet af Hanif Kureishi og instrueret af Stephen Frears. Filmens modtog en oscarnominering for bedste manuskript, men tabte til Woody Allens Hannah og hendes søstre.

Medvirkende 
 Gordon Warnecke - (Omar Ali)
 Daniel Day-Lewis - (Johnny)
 Saeed Jaffrey - (Nasser Ali)
 Roshan Seth - (Hussein Ali)
 Derrick Branche - (Salim N. Ali)
 Rita Wolf - (Tania N. Ali)
 Souad Faress - (Cherry N. Ali)
 Richard Graham - (Genghis)
 Shirley Anne Field - (Rachel)
 Stephen Marcus - (Moose)

Eksterne henvisninger 
 

Britiske film fra 1985
Dramafilm fra Storbritannien
Film instrueret af Stephen Frears
LGBT-relaterede film fra Storbritannien
Lucas Sang

Lucas Sang (12. februar 1961 – 1. januar 2008) var en kenyansk atlet som deltog under OL 1988 i Seoul. Han løb for det kenyanske stafethold på 4 x 400 meter, og kom til finalen hvor Kenya endte på en ottende plads. Han løb også 400 m individuelt, men blev slået ud før semifinalen. 

I slutningen af karrieren blev han meget brugt som fartsholder for både kenyanske og udenlandske løbere. Efter at han stoppede, blev Sang jordbruger, og drev en større gård i Moiben i distriktet Uasin Gishu i Kenya. Han var også forretningspartner med Moses Tanui, verdensmester på 10 000 meter i 1991. 
 
Han blev dræbt i byen Eldoret 1. januar 2008, på vej hjem til Kimumu, under oprørene i Kenya efter det kontroversielle præsidentvalg i 2007.

Referencer

Eksterne henvisninger 

Sprintere fra Kenya
Atleter ved sommer-OL 1988
Jack Sharkey

Jack Sharkey (26. oktober 1902 i Binghamton, New York, USA – 17. august 1994 i Beverly, Massachusetts) var verdensmester i sværvægtsboksning 1932 – 33

Han var af litauisk afstamning og hans egentlige navn var Josef Paul Zukauskas men han tog sit nye efternavn efter en kendt irsk bokser Thomas Sharkey (1873-1953).

Boksekarriere 
I 1929 blev Jack Sharkey amerikansk mester i sværvægt efter han besejrede Tommy Lougran på knockout, i en kamp i Yankee Stadium, New York. Denne sejr gav han mulighed for at få en titelkamp om det verdensmesterskab i sværvægt, der var ledigt efter at Gene Tunney havde trukket sig tilbage. Den 12. juni, 1930 mødte han derfor den tyske bokser Max Schmeling i en titelkamp. Resultatet blev at Sharkey, selvom havde slået Schmeling ud, blev diskvalificeret i fjerde omgang, da han havde ramt sin modstander under bæltestedet. Schmeling blev herefter udråbt som verdensmester, og blev derved den eneste bokser, der nogensinde har vundet titlen via en diskvalifikation. 

I oktober 1931 besejrede Sharkey imidlertid den italienske sværveægter Primo Carnera, og han fik derfor en ny chance til at bokse om verdensmestertitlen mod Schmeling. Den 21. juni 1932 i Madison Square Garden på i New York, blev Jack Sharkey verdensmester på point efter 15 runder, dog i en meget omdiskuteret afgørelse pga. uenighed blandt dommerne.

Sharkey tabte den 29. juni 1933 sin verdensmestertitel til Primo Carnera.

I 1994 blev Jack Sharkey optaget i International Boxing Hall of Fame.

Eksterne henvisninger 

Boksere fra USA
Verdensmestre i sværvægtsboksning
Boksere i International Boxing Hall of Fame
Carl-Gunnar Wingård

Carl-Gunnar Wingård (27. februar 1894 – 20. januar 1977) var en svensk skuespiller.

Eksterne henvisninger 
 

Skuespillere fra Sverige
International Boxing Hall of Fame

Det moderne International Boksning Hall of Fame (IBHOF) er et æresgalleri for de største personligheder indenfor boksesporten og befinder sig i Canastota, New York, USA. IBHOF er det ene af to internationalt anerkendte bokse-hall of fames, det andet er World Boxing Hall of Fame.

Den første udgave af Boxing Hall of Fame blev sponseret af Ring magazine og holdt i flere årtier til i Madison Square Garden i New York. Men i 1990 blev det flyttet til den lille by Canastota nær New York. Hvert år afholdes der i byen en ceremoni hvor de nye medlemmer af galleriet bliver hyldet. Her deltager både tidligere boksemestre og Hollywoodstjerner.

Professionelle boksere kan ikke blive udvalgt til IBHOF før de har været pensioneret fra sporten i fem år.
 
Den eneste dansker, der er optaget i IBHOF er den danske promotor Mogens Palle, der blev optaget i 2008 i anerkendelse af sin store betydning for boksesporten. De danskfødte boksere Battling Nelson og Kid Williams, der udvandrede til USA er dog tillige optaget.

Medlemmer 
Hall of Fame opfatter i dag:

Moderne æra

”Old timers”

Pionerer

Trænere, promotere og andre

Observatører

Eksterne link 
 IBHOF hjemmeside

Boksning
Østkinesiske Hav

Det Østkinesiske Hav er et bihav til Stillehavet og ligger mellem Folkerepublikken Kina, Korea, Japan og den selvstyrende ø Taiwan. Det Gule Hav er en del af det Østkinesiske Hav.

Størstedelen af havet er grundt, bortset fra et lille område i øst, hvor dybden overstiger 2000 meter. Havet påvirkes af monsunvinde, som giver store årstidsvariationer i saltholdighed og temperatur.

Randhave i Stillehavet
Den Serbiske Republik Krajina

Den Serbiske Republik Krajina (serbisk: Република Српска Крајина, РСК), var en ikke anerkendt republik som nu ligger i Kroatien. Krajina, som tog sit navn efter Militærgrænsen, var især beboet af serbere, og omfattede dels et større område ved grænsen mellem Kroatien og Bosnien-Hercegovina, dels et mindre område i det østlige Slavonien ved grænsen mellem Kroatien og Serbien. Serberne i Krajina erklærede sig uafhængig fra Kroatien i 1991, lige efter Kroatien erklærede sig uafhængige fra Jugoslavien. De blev dog ikke anerkendte internationalt. Kerneområdet i Krajina blev i 1995 erobret af kroaterne i Operation Storm ledet af Ante Gotovina, hvorefter udbryderrepublikken gik i opløsning. Området i det østlige Slavonien overgik til mere direkte styer fra Serbien, men blev flyttet tilbage til Kroatien af FN ved en fredelig aftale i 1998.

Kroatien
Etableret i 1990
Ophørt i 1995